《春后喜晴》
元代·方回

挈身归卧万山中，多谢灯花夜夜红。
老病面颜开鼓色，雪霜天地转春风。
菜鲜果脆深杯酌，衾汗鞋泥慢火烘。
宽著心肠任时运，一顽能御百忧攻。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。